1. Osapuolet
	1. NIMI **(**jäljempänä **"**Tilaaja") y-tunnus
	osoite
	2. NIMI (jäljempänä ”Tekijä”) y-tunnus
	osoite

*Täytä huolella ja varmista, että käytät osapuolista aina samaa nimeä läpi sopimuksen. Mikäli toimitat tilauksen yksityishenkilönä, poista kohta ”y-tunnus”.*

1. Määritelmät
	1. ”Osapuolet” tarkoittaa Tilaajaa ja Tekijää.
	2. ”Teos” tarkoittaa Tilaajan tilaamaa sävellystä, sovitusta ja/tai sanoitusta.
	3. ”Soiva masteri” tarkoittaa Teoksesta tehtyä teoskappaletta eli äänitettä, jonka Tekijä luovuttaa Tilaajalle.
	4. ”Tilaus” tarkoittaa Teosta ja Soivaa masteria, jonka Tilaaja tällä Sopimuksella tilaa Tekijältä.
	5. ”Itsehallinnoinnin piirissä oleva musiikki” tarkoittaa Teoksia, joita Teosto ei hallinnoi.
	6. Jne…

*Määritelmä kannattaa laatia kaikista niistä termeistä, jotka toistuvat sopimuksessa ja joista voi jälkikäteen syntyä epäselvyyttä ja väärinkäsityksiä. Poista tarpeettomat määritelmät.*

1. Sopimuksen kohde
	1. Tällä Sopimuksella Osapuolet sopivat niistä ehdoista, joita sovelletaan Tilaajan ja Tekijän väliseen tilaukseen.
	2. Tilaaja tilaa Tekijältä JOTAIN JOHONKIN TARKOITUKSEEN.
	3. Palkkiota vastaan Tekijä luovuttaa Tilaajalle JOTAIN ja SEN RAJATUN KÄYTTÖOIKEUDEN.

*Tämä kohta on yksi sopimuksen tärkeimmistä kohdista. Tästä kohdasta tulee selvitä mitä tilataan, keneltä ja mihin käyttötarkoitukseen (kohta 3.2.). Teoksen lisäksi tilaaja luultavammin haluaa teoksesta tehdyn soivan masterin ja siihen käyttöoikeuden. Oikeuksista lisää kohdassa 7.*

1. Yhteyshenkilöt
	1. Osapuolten yhteyshenkilöinä toimivat tässä kohdassa määritellyt henkilöt. Kaikki tätä Sopimusta koskevat ilmoitukset tulee toimittaa kyseisille yhteyshenkilöille kirjallisesti. Yhteyshenkilöön liittyvistä muutoksista tulee ilmoittaa toiselle Osapuolelle kirjallisesti.
	2. Tilaajan yhteyshenkilönä toimii NIMI.
	Puhelin: \_\_\_\_\_\_\_\_\_\_\_\_\_\_

Sähköposti: \_\_\_\_\_\_\_\_\_\_\_\_\_\_

* 1. Tekijän yhteystiedot
	Puhelin: \_\_\_\_\_\_\_\_\_\_\_\_\_\_
	Sähköposti: \_\_\_\_\_\_\_\_\_\_\_\_\_\_

*Huom! Joissain tapauksissa sopimuksen allekirjoittaja voi olla eri henkilö kuin yhteyshenkilö. Voit tarvittaessa pyytää tilaajaa täyttämään yhteyshenkilöä koskevat tiedot.*

1. Toimitusaika

Tekijä toimittaa Tilauksen Tilaajalle AJANKOHTA.

*Toimitukselle on hyvä asettaa määräaika. Määräaika voi vaikuttaa esim. palkkionmaksun aikatauluun.*

1. Hyväksymismenettely
	1. Tekijän luovutettua Tilauksen Tilaajalle se katsotaan hyväksytyksi, ellei Tilaaja ole VIIKON sisällä luovutuksesta tehnyt kirjallista muutospyyntöä.
	2. Muutospyyntö on mahdollinen vain, mikäli Tilaus ei ole tämän Sopimuksen mukainen. Muutospyyntö ei voi koskea Teoksen taiteellista sisältöä. Mikäli muutokset vaativat kohtuutonta työtä, tulee sen toteutukseen liittyvästä aikataulusta ja palkkiosta sopia erikseen.
	3. Muutospyynnössä määritellään Tekijälle kohtuullinen aika muutoksien tekemistä varten. Tekijä luovuttaa kohtuullisen ajan kuluessa Tilaajalle Tilauksesta uuden version, jonka jälkeen se katsotaan hyväksytyksi.

*Hyväksymiseen liittyvä aika kannattaa suhteuttaa tilaukseen sekä tilauksen tekijään. Jos kyseessä on laaja tilaus tai toisaalta jos tilaaja on suuri yhtiö, jossa päätöksenteko saattaa kestää, hyväksymiselle voi antaa enemmän aikaa. Toisaalta voi hyvin olla, ettei hyväksymismenettelylle ole tarvetta ollenkaan.*

*Harkitse muutospyyntömenettelyn tarvetta.*

1. Oikeudet
	1. Teoksen tekijänoikeudet EIVÄT SIIRRY Tilaajalle.
	2. Tilaaja saa Tilaukseen Sopimuksen kohdassa KOHDAN NUMERO määriteltyyn käyttötarkoitukseen käyttöoikeuden AJALLE XX.XX.XXXX – XX.XX.XXXX. Tilauksen käytöstä tämän määräajan jälkeen on sovittava kirjallisesti erikseen.
	3. Tilaaja EI SAA luovuttaa käyttöoikeutta kolmannelle osapuolelle.
	4. Tilaaja EI SAA käyttää Tilauksen osia vapaasti. Tilaaja EI SAA muokata Tilausta.
	5. Sopimus EI SIIRRÄ Teoksen graafisia oikeuksia Tilaajalle. Tilaajalle ei näin ollen siirry oikeutta Teoksen nuottien ja/tai sanoitusten painattamiseen tai muuhun visuaaliseen esittämiseen.
	6. Tekijätiedot tulee aina ilmoittaa tekijänoikeuslain mukaisesti sillä tavoin kuin hyvä tapa vaatii.

*Sopimuksen keskeisimpiä kohtia. Luovutetut oikeudet tulevat olla tasapainossa tilauksesta saatavan palkkion kanssa. Kiinnitä huomiota seuraaviin seikkoihin:*

* *Siirtyykö tekijänoikeuksia (kohta 7.1)*
* *Siirtyykö käyttöoikeuksia (7.2)*
* *Onko siirretty oikeus määräaikainen (7.2)*
* *Miten määräajan jälkeisestä käytöstä sovitaan (7.2. Suositus: kirjallisesti)*
* *Onko käyttöoikeus yksinomainen (7.2. Huom! Tällöin tekijä ei voi luovuttaa sopimuksen kohdetta kolmannelle osapuolelle)*
* *Mihin käyttötarkoitukseen oikeuksia luovutetaan (7.2. Katso, että tämä kohta on linjassa sopimuksen kohteen kohta 3. kanssa)*
* *Onko osapuolilla oikeus luovuttaa käyttöoikeutta kolmannelle osapuolelle (7.3)*
* *Saako tilaaja käyttää teoksen osia vapaasti (7.4)*
* *Onko tilaajalla oikeus muokata teosta (7.4)*
* *Siirtyykö tilaajalle graafisia oikeuksia (7.5)*
1. Itsehallinnointi ja teosilmoitus

Tekijä hoitaa mahdolliseen itsehallinnointiin liittyvät toimenpiteet sekä Teostolle tehtävän teosilmoituksen.

*Tarvittaessa. Pohdi, tarvitseeko teosta siirtää itsehallinnoinnin piiriin. Teoksesta tulee tehdä teosilmoitus Teostolle, jotta tämä voi tilittää esityskorvaukset musiikin käytöstä muussa yhteydessä, kuin sopimuksessa määritellyssä käyttötilanteessa.*

1. Palkkio ja sen maksaminen
	1. Tilaaja maksaa Tilauksesta ja tässä Sopimuksessa määritellyn Tilauksen käyttöoikeuden luovutuksesta Tekijälle X euroa LASKULLA.
	2. Tilaaja maksaa palkkion AJANKOHTA.
	3. Palkkion maksun viivästyessä suoritetaan 8 %:n viivästyskorkoa. Jos maksu viivästyy yli kuukauden, viivästyskorko on 16 %.

*Palkkion suuruus ja aikataulu sen maksamiselle on tärkeä määritellä.*

*Kiinnitä huomiota seuraaviin asioihin:
- Onko tilauksesta maksettava palkkio laskutettavaa vai verokortilla maksettavaa*

* *Tuleeko palkkio osissa*
* *Onko palkkion maksu sidottuna toimitukseen*
* *Milloin maksu tulee suorittaa (liittyy viivästyskorkoon)*
1. Sopimuksen purkaminen

Mikäli jompikumpi Osapuolista rikkoo tätä Sopimusta olennaisella tavalla, on toisella osapuolella oikeus purkaa Sopimus.

*Sopimuksen purkaminen on mahdollista vain olennaisen sopimusrikkomuksen sattuessa. Purkaminen on mahdollista esimerkiksi, jos tilaaja ei maksa sovittua maksua ajallaan. Tällöin myöskään oikeudet eivät siirry hänelle ja jo toimitetut materiaalit tulee mahdollisesti palauttaa/tuhota.*

1. Erimielisyydet
	1. Tähän Sopimukseen sovelletaan Suomen lakia.
	2. Tämän Sopimuksen tulkintaa ja rikkomista koskevista erimielisyyksistä on ensin neuvoteltava Tekijän ja Tilaajan yhteyshenkilöiden kesken. Mikäli yksimielisyyteen ei päästä, voi kumpikin Osapuoli saattaa asian Helsingin käräjäoikeuden ratkaistavaksi.

*Mikäli solmit sopimuksen ulkomaalaisen tilaajan kanssa, suosittelemme, että sopimukseen sovelletaan Suomen lakia. Ongelmatilanteen sattuessa, mikäli sopimus noudattaa jonkun muun valtion lakia, sinun on vaikeampi saada siihen Suomessa apua.*

*Huomioithan, että välimiesmenettely on kallis vaihtoehto oikeudenkäynnille. Suosittelemme oikeudenkäyntiä välimiesmenettelyn sijaan.*

1. Voimassaolo
2. Tämä Sopimus on voimassa XX.XX.XXXX – XX.XX.XXXX. Tässä Sopimuksessa määritellyt käyttöoikeudet LAKKAAVAT Sopimuksen voimassaolon jälkeen.

*Oikeudenluovutus kannattaa yleensä tehdä määräaikaiseksi. Tällöin sopimuksella on tietty voimassaolo. On silti mahdollista, että käyttöoikeudet jäävät voimassaolon jälkeenkin voimaan. Mikäli oikeudet eivät jää voimaan, mutta niitä voi olla tarkoituksenmukaista jatkaa, määrittele miten käyttöoikeuksien jatkamisesta sovitaan voimassaolon jälkeen.*

1. Allekirjoitukset

Tämä Sopimus on allekirjoitettu kahtena (2) kappaleena, yksi (1) kummallekin Osapuolelle.

*Kummankin osapuolen allekirjoitukset todistavat sen, että sopimus on solmittu ja osapuolet ovat hyväksyneet sen ehdot.*

*Mikäli hoidat sopimusneuvottelut sekä itse sopimuksen teon kokonaan sähköpostitse, myös vastapuolen sähköpostikuittaus sopimuksen hyväksymisestä riittää. Muista varmistaa, että allekirjoittavalla/sähköpostitse kuittaavalla henkilöllä on kelpoisuus solmia sopimuksia yhtiön puolesta eli tällä on ns. nimenkirjoitusoikeus. Muutoin sopimus voi olla pätemätön.*